2013թ-ին Հայստանի կառավարությունը հայկական երկնքի «ազատականացման» որոշում կայացրեց: Ենթադրվում էր, որ «բաց երկնքի» քաղաքականությունը առողջ մրցակցության առիթ կհանդիսանա, ինչը, իր հերթին, կազդի առաջարկվող ծառայությունների որակի և գնի վրա և այդպիսով կմեծացնի ուղևորափոխադրումների թիվը: Սակայն արդյունքում հայկական շուկան ոչ միայն լքեցին որոշ միջազգային ավիաընկերություններ, այլև ազգային փոխադրողը` «Արմավիան» զգալի զիջեց դիրքերը և ստիպված էր դադարեցնել իր գործունեությունը: